um breytingu á lögum um fjöleignarhús , nr. 26 / 1994 , með síðari breytingum . Á eftir 33. gr. laganna koma fjórar nýjar greinar , svohljóðandi : Hunda - og kattahald í fjöleignarhúsi er háð samþykki allra eigenda sem hafa sameiginlegan inngang eða stigagang . Þegar svo háttar getur húsfélag eða húsfélagsdeild með samþykki allra veitt annaðhvort almennt leyfi til hunda - og / eða kattahalds eða einstökum eigendum slíkt leyfi vegna tiltekins dýrs . Samþykkið er óafturkallanlegt að óbreyttum forsendum en þinglýsingar er þörf til að það haldi gagnvart síðari eigendum í góðri trú . Gildir það þótt lóð sé sameiginleg og annað sameiginlegt rými sé í húsinu . Húsfélagið getur með sama hætti lagt bann við dýrahaldi ef það veldur öðrum íbúum verulegum ama , ónæði og truflunum og eigandi dýrsins neitar að gera bót þar á . Jafnframt skal þess gætt í hvívetna að þau valdi öðrum íbúum hússins ekki ama , ónæði eða óþægindum . Nú brýtur eigandi dýrs verulega eða ítrekað gegn skyldum sínum og áminningar hafa ekki áhrif , og getur húsfélag þá með ákvörðun skv. D-lið 1. mgr. 41. gr. afturkallað samþykki skv. 33. gr. a og bannað dýrahald skv. 33. gr. b og gert honum að fjarlægja dýrið úr húsinu . Skulu gögn um það afhent húsfélaginu ásamt fróðleik og leiðbeiningum um slíka hunda , þjálfun þeirra og hvernig beri að umgangast þá . Stjórn húsfélagsins skal láta þinglýsa yfirlýsingu um að leiðsögu - eða hjálparhundur sé í húsinu . Einnig skal stjórnin láta þess getið í yfirlýsingu húsfélags í tengslum við sölu íbúða . Sé eigandi eða einhver í hans fjölskyldu með ofnæmi fyrir hundum á svo háu stigi að sambýlið við leiðsögu - eða hjálparhund sé óbærilegt og læknisfræðileg gögn staðfesta það skal kærunefnd húsamála leita lausna að fengnu áliti ofnæmislækna , leiðsögu - eða hjálparhundaþjálfara og sérfræðinga á öðrum sviðum ef því er að skipta . 13. tölul . A-liðar 1. mgr. 41. gr. laganna orðast svo : Um hvort halda megi hunda og / eða ketti í húsinu , sbr. 33. gr. a .